หลังจากฉีดวัคซีนมีอาการไข้เลยกินยาพาราเซตามอลไปประมาณ 2วันค่ะ หลังจากฉีดวัคซีนมาก็เบื่ออาหาร ปัสสาวะมีสีน้ำตาลเข้ม นอนไม่หลับบ้าง ไม่มีอาการปวดอื่นๆเลยค่ะ
สวัสดีค่ะ หลังการรับวัคซีน อาจจะมีอาการที่เป็นผลข้างเคียงที่เกิดขึ้นได้เช่น ไข้ต่ำๆ ปวดเมื่อยบริเวณที่ฉีด หรือปวดเมื่อยตามตัว ซึ่งเกิดได้ประมาณ 1-3 วันแรกหลังฉีด หลังจากนั้นอาการจะค่อยๆดีขึ้นได้เองโดยอาการปัสสาวะเข้ม นอนไม่หลับ เบื่ออาหารนั้น ไม่น่าจะเป็นผลข้างเคียงจากวัคซีน หากปัสสาวะสีเข้มผิดปกติ อาจมีภาวะทางเดินปัสสาวะอักเสบ หรือมีเลือดออกในทางเดินปัสสาวะเช่นกรวยไตอักเสบ ไตอักเสบก็ได้หากยังมีอาการปัสสาวะสีเข้มผิดปกติ ปวดท้องน้อย อ่อนเพลีย หรือมีไข้ร่วมด้วย ควรไปพบแพทย์เพื่อตรวจเพิ่มเติม